Europa Solidarioaren Aldeko Koalizioa

Europa Solidarioaren Aldeko Koalizioa, gaztelaniaz zein galizieraz Coalición por una Europa Solidaria (CEUS) eta katalanez Coalició per una Europa Solidària, 2019ko Europako Parlamenturako hauteskundeetarako osatutako koalizio nazionalista eta europeista da. Koalizioa Euzko Alderdi Jeltzaleak (EAJ), Kanariar Koalizioak (CC), Compromiso por Galiciak (CxG), Geroa Baik (GBai), Proposta per les Illes (El Pi) eta Demòcrates Valencians (DV) alderdiek osatzen dute.

2014ko hauteskundeetako Europarako Koalizioa hautagaitzaren jarraipena da, era berean 2009koaren jarraipena zena, baina oraingoan ez du Kataluniako alderdirik barne. Aurreko hauteskundeetan zerrendaburuak Kataluniako Konbergentzia Demokratikokoak (CDC) izan ziren, eta Kataluniako Batasun Demokratikoak (UDC) ere eurodiputatu bat eskuratu zuen, baina biek osatzen zuten CiU federazioa 2015ean hautsi zen prozesu independentista zela eta zituzten desadostasunengatik. Horren ondoren CDC alderdia Kataluniako Europar Alderdi Demokrata (PDeCAT) bilakatu zen, eta hasiera batean koalizioa errepikatzeko nahia adierazi arren azkenean Junts per Catalunya koalizioan sartu zen, Katalunia ardatz zuen hautagaitz bat osatzeko. Hala ere, EAJ eta PDeCAT-ek lankidetza akordio bat sinatu zuten.

 Osaketa 
AlderdiaHerrialdeaZerrendaburuaEuzko Alderdi JeltzaleaEuskal HerriaIzaskun BilbaoKanariar KoalizioaKanariakLuís PadillaCompromiso por GaliciaGaliziaJuan Carlos PiñeiroGeroa BaiNafarroaDaniel InnerarityProposta per les IllesBalearrakMaria del Mar LlanerasDemòcrates ValenciansValentziar HerrialdeaLluís Bertomeu
Hautagaitzaren sustatzailea eta alderdi nagusia EAJ da, zerrendako lehen postuan Izaskun Bilbao doalarik. Bigarren postuan CCko hautagaia doa, koalizioko alderdien artetik indar gehien duen alderdia baita EAJren ondoren. Alderdi txikiagoak dira CxG, El Pi eta DV, eta hirugarren, bosgarren eta zortzigarren postuan doaz euren zerrendaburuak, hurrenez hurren. Koalizio-akordioa Atarrabia Taldeak ere sinatu zuen, EAJ eta Geroa Bairen arteko akordio bat tarteko Geroa Bai ere hautagaitzan sartzekoː Daniel Innenarity zerrendaburua laugarren postuan doa. Seigarren postuan EAJren bigarren hautagaia doa, Andoni Aldekoa, Bilboko Euskalduna jauregiko zuzendaria.

Koalizio-akordioaren arabera alderdien parte-hartzea honakoa daː Euzko Alderdi Jeltzalea %65, Kanariar Koalizioa %25, Proposta per les Illes %4, Compromiso por Galicia %3, Demòcrates Valencians %3 eta Atarrabia Taldea %0.

 Hautagaiak 
Hauek dira zerrendako lehen zortzi postuakː

 Izaskun Bilbao Barandika (EAJ-PNV)
 Luís Guillermo Padilla Macabeo (CCa-PNC)
 Juan Carlos Piñeiro Docampo (CxG)
 Daniel Innerarity Grau
 María del Mar Llaneras Pascual (EL PI)
 Andoni Aldekoa de la Torre (EAJ-PNV)
 María Belén Rodríguez González (CCa-PNC)
 Lluís Vicent Bertomeu Torner (DV)

 Izendapena eta hautagaiak herrialdeka 
Hautagaitzaren izen ofiziala Coalión por una Europa Solidaria (CEUS) da, baina hautagaitza osatzen duten alderdien autonomia erkidegoetan beste izendapen bat darama. Era berean, erkidego horretako alderdiaren hautagaiak baino ez dira agertzen zerrendetan.

ErkidegoaIzendapenaZerrendaburuaEuskadiEuzko Alderdi Jeltzalea-Partido Nacionalista Vasco-Europa Solidarioaren Aldeko Koalizioa-Coalición por una Europa Solidaria (EAJ-PNV)Izaskun Bilbao BarandikaKanariakCoalición Canaria-Partido Nacionalista Canario-Coalición por una Europa Solidaria (CCa-PNC)Luis Guilllermo Padilla MacabeoGaliziaCompromiso por Galicia-Coalición por una Europa Solidaria (CxG)Juan Carlos Piñeiro DocampoNafarroaGeroa Bai-Europa Solidarioaren Aldeko Koalizioa-Coalición por una Europa Solidaria (GBAI)Daniel Innerarity GrauBalearrakEl Pi-Proposta per les Illes Balears-Coalición por una Europa Solidaria (EL PI)Maria del Mar Llaneras PascualValentziar HerrialdeaDemòcrates Valencians-Coalició per una Europa Solidària (DV)Lluís Vicent Bertomeu TornerKataluniaCoalició per una Europa Solidaria-Coalición por una Europa Solidaria (CEUS)Izaskun Bilbao Barandika (EAJ-PNV)GainerakoakCoalición por una Europa Solidaria (CEUS)Izaskun Bilbao Barandika (EAJ-PNV)

 Erreferentziak 

 Kanpo estekak 

Kategoria:Espainiako alderdi politikoak
Kategoria:Alderdi politiko nazionalistak
Kategoria:Hauteskunde koalizioak
Kategoria:Europako Parlamenturako hauteskundeak